पार्टी के मुख्य प्रवक्ता रणदीप सुरजेवाला ने ट्वीट कर कहा, ''मई, 2014 से पहले स्विस बैंकों में जमा धन 'काला' था। मोदी सरकार के 49 महीनों में यह 'सफेद' हो गया है।'' उन्होंने अरुण जेटली और पीयूष गोयल के बयानों का हवाला देते हुए कहा, ''दो वित्त मंत्री(?) स्विस बैंक खाताधारकों का बचाव करते हुए कहते हैं कि यह 'गैरकानूनी' नहीं हैं जबकि सीबीडीटी का कहना है कि सितंबर, 2019 से पहले स्विस बैंकों खातों के बारे में कोई सूचना उपलब्ध नहीं होगी।''